Source: http://www.mzdovecentrum.sk/clanok-z-titulky/zvysenie-sum-stravneho-pri-tuzemskej-pracovnej-ceste-a-jeho-dosah-v-praxi-tt-mc-4-2018.htm/
Timestamp: 2018-11-18 22:21:16+00:00

Document:
Sumy stravného pre jednotlivé časové pásma ustanoví podľa § 5 ods. 2 zákona o cestovných náhradáchopatrenie, ktoré vydá Ministerstvo práce, sociálnych vecí a rodiny Slovenskej republiky, a to uverejnením jeho úplného znenia v Zbierke zákonov Slovenskej republiky.
V zmysle mechanizmu zvyšovania súm strav­ného v mesiaci január 2018 dosiahol mesačný kumulovaný index cien jedál a ne­alkoholických nápojov v reštauračnom stravovaní v Slovenskej republike hodnotu 105,1 %, čo je oproti základni o 5,1 percentuálneho bodu viac. Na základe štatistických údajov za mesiac január 2018 bola teda splnená podmienka na zvýšenie súm stravného, a to konkrétne na zvýšenie súm stravného pre jednotlivé časové pásma o 5,1 %. Vo väzbe na vyššie uvedené bolo vydané opatrenie Ministerstva práce, sociálnych vecí a rodiny Slovenskej republiky č. 148/2018 Z. z. o sumách stravného.
Zvýšenie súm stravného pri pracovnej ceste zasiahne najmä nasledovné oblasti:
Zvýšenie sumy stravného a jeho vplyv na zákon č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“)
Účinnosť opatrenia MPSVR SR č. 148/2018 Z. z. o sumách stravného
Pri aplikácii opatrenia MPSVR SR č. 148/2018 Z. z. o sumách stravného by už v praxi nemal vznikať problém posúdenia skutočnosti, odkedy je opatrenie účinné/platné a odkedy vzniká nárok zamestnanca na zvýšené sumy stravného. Je to z dôvodu, že opatrenie MPSVR SR č. 148/2018 Z. z. o sumách stravného v § 3ustanovuje konkrétny dátum účinnosti opatrenia, t. j. 1. jún 2018. Pri navrhovaní účinnosti opatrenia je vždy ale potrebné vychádzať z § 8 ods. 1 zákona o cestovných náhradách, ktorý ustanovuje, odkedy má zamestnanec nárok na zvýšené sumy stravného. Podľa § 8 ods. 1 zákona o cestovných náhradách zvýšené sumy stravného patria zamestnancovi od prvého dňa kalendárneho mesiaca nasledujúceho po kalendárnom mesiaci, v ktorom boli zverejnené v Zbierke zákonov Slovenskej republiky.
1. Opatrením MPSVR SR č. 148/2018 Z. z. o sumách stravného sa zvýšili sumy stravného pre zamestnanca ako nárokovej náhrady pri tuzemskej pracovnej ceste, a to nasledovne:
Zamestnanec vykonal pracovnú cestu od 28. mája 2018 do 8. júna 2018. Podľa ktorého opatrenia MPSVR SR má zamestnanec za túto pracovnú cestu nárok na stravné?
Môže/musí zamestnávateľ poskytnúť stravné podľa opatrenia, ktoré platilo v čase, kedy sa pracovná cesta začala?
Opatrenie MPSVR SR č. 148/2018 Z. z. o sumách stravného bolo uverejnené v Zbierke zákonov Slovenskej republiky 25. mája 2018, pričom účinnosť opatrenia je priamo ustanovená v § 3, t. j. od 1. júna 2018; nárok na zvýšené sumy stravného od 1. júna 2018 vyplýva aj z § 8 ods. 1 zákona o cestovných náhradách. Za časť pracovnej cesty, ktorá trvala v mesiaci máj 2018, t. j. za dni od 28. mája do 31. mája 2018 zamestnávateľ poskytne zamestnancovi stravné podľa opatrenia č. 309/2016 Z. z. o sumách stravného. Od 1. júna do 8. júna 2018 má zamestnanec nárok na stravné už podľa opatrenia MPSVR SR č. 148/2018 Z. z. o sumách stravného, a to podľa § 3 predmetného opatrenia, ako aj vo väzbe na § 8 ods. 1 zákona o cestovných náhradách.
Nesprávny by bol postup, keby zamestnávateľ za celú pracovnú cestu poskytol stravné iba podľa opatrenia, ktoré platilo v čase nástupu na pracovnú cestu, t. j. iba podľa opatrenia č. 309/2016 Z. z. o sumách stravného.
2. Zvýšením sumy stravného pre časové pásmo nad 18 hodín sa vo väzbe na § 5 ods. 6 zákona o cestovných náhradách zvýšila aj nominálna miera krátenia za čiastočne bezplatne zabezpeče­né stravovanie na tuzemskej pracovnej ceste. Ak má zamestnanec na tuzemskej pracovnej ceste preukázateľne zabezpe­čené bezplatné stravovanie čiastočne (napr. len obed, len večeru, len raňajky, len raňajky a obed, len raňajky a večeru, len obed a večeru), zamest­návateľ stravné v sume podľa času trvania pracovnej cesty zamestnancovi za kalendárny deň kráti; miera krátenia je 25 % za bezplatne zabezpečené raňajky, 40 % za bezplatne zabezpečený obed a 35 % za bezplatne zabezpečenú večeru. Stravné, na ktoré má zamestnanec nárok za kalendárny deň, sa kráti o vypočítanú nominálnu hodnotu (menovitú hodnotu), ktorá sa vypočíta zo stravného, ktoré je ustanovené pre časové pásmo nad 18 hodín, alebo z najvyššie dohodnutej sumy stravného podľa § 5 ods. 5 zákona o cestovných náhradách.
za bezplatne zabezpečené raňajky z 2,575 eura na 2,725 eura (25 % z 10,90 eura),
za bez­platne zabezpečený obed zo 4,120 eura na 4,360 eura (40 % z 10,90 eura),
za bezplatne zabezpečenú večeru z 3,605 eura na 3,815 eura (35 % z 10,90 eura).

References: § 5
 § 3
 § 8
 § 8
 § 3
 § 8
 § 3
 § 8
 § 5
 § 5